Tarybos direktyva
1978 m. kovo 31 d.
antrą kartą derinanti su technikos pažanga Tarybos direktyvą 71/318/EEB dėl valstybių narių įstatymų, susijusių su dujų tūrio skaitikliais, suderinimo
(78/365/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos direktyvą 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės metodų nuostatomis, suderinimo [1] su pakeitimais, padarytais Stojimo aktu, ypač į jo 17, 18 ir 19 straipsnius;
atsižvelgdama į 1971 m. liepos 26 d. Tarybos direktyvą 71/318/EEB dėl valstybių narių įstatymų, susijusių su dujų tūrio skaitikliais, suderinimo [2] su pakeitimais, padarytais Komisijos direktyva 74/331/EEB [3],
kadangi atsižvelgiant į aptariamoje srityje pastebimus technikos pokyčius Direktyvą 71/318/EEB būtina iš dalies keisti;
kadangi šioje direktyvoje numatytoms priemonėms pritaria Direktyvų dėl techninių kliūčių panaikinimo prekybos matavimo priemonėmis srityje suderinimo su technikos pažanga komitetas,
PRIĖMĖ ŠIĄ DIREKTYVĄ:
1 straipsnis
Direktyvos 71/318/EEB priedo I.B.3, I.B.4.1, I.B.8.2.3, I.B.9, II.6.3, III.2, III.4 ir III.5 punktai šia direktyva iš dalies pakeičiami pagal atitinkamus šios direktyvos priedo skyrius.
Šios direktyvos priede pateikti II.5.2, II.7.2.7 ir III.6.2.3 punktai pridedami prie Direktyvos 71/318/EEB priedo.
2 straipsnis
1. Valstybės narės priima įstatymus ir kitus teisės aktus, būtinus, kad šios direktyvos būtų laikomasi tokiu būdu, kad jie įsigaliotų po metų nuo pranešimo apie šią direktyvą, ir apie tai nedelsdamos praneša Komisijai.
2. Valstybės narės pateikia Komisijai šios direktyvos taikymo srityje priimtų nacionalinės teisės nuostatų tekstus.
3 straipsnis
Ši direktyva skirta valstybėms narėms
Priimta Briuselyje, 1978 m. kovo 31 d.